OzLabs/hebrew-wiki-articles huggingface dataset:
בית הספר הצרפתי באתונה

בית הספר הצרפתי באתונה (בצרפתית: École française d’Athènes, EfA; ביוונית: Γαλλική Σχολή Αθηνών) הוא מוסד לימודים ומכון מחקר לארכאולוגיה ולימודים קלאסיים הפועל באתונה. המכון, שנוסד ב-1846, הוא המוסד הבינלאומי הוותיק ביותר הפועל בבירת יוון. בית הספר שייך לרשת מוסדות המחקר הצרפתיים מחוץ לצרפת וכפוף למשרד להשכלה גבוהה, מחקר וחדשנות.

המוסד נוסד כחלק מגל ה"פילהלניזם" (אהבת תרבות יוון העתיקה) שהיה חלק מן התנועה הרומנטית במערב וכזרוע לביסוס השפעה מעצמית של המונרכיה הצרפתית ולאחר מכן של ההקיסרות הצרפתית השנייה במזרח אגן הים התיכון. המכון מחולק לארבע מגמות: יוון הארכאית, יוון הקלאסית, האימפריה הביזנטית ויוון המודרנית.

מאז ייסודו, הציע המכון תוכנית לימודים לסטודנטים דוברי צרפתית בתחומי הלימודים הקלאסיים וארכאולוגיה. כן מציע המכון מלגות נדיבות לתלמידים לתואר דוקטור. נוסף על כך מנהל המכון חפירות ארכאולוגיות וברשותו ספרייה ובה 80,000 ספרים, 550,000 תמונות ותצלומים ו-35,000 מפות.

בין התלמידים והמורים בבית הספר ניתן למנות את נומה דני פוסטל דה קולנז', וידאל דה לה בלאש ושארל בלה.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:מכוני מחקר לארכאולוגיה
קטגוריה:אתונה: מבנים
קטגוריה:יוון: חינוך
לורנוקסיקאם

לורנוקסיקאם (באנגלית: Lornoxicam), ידועה גם בשם chlortenoxicam, ובסימולי מותגים שונים, כולל Xefo ו Xefocam היא תרופה אנטי-דלקתית (לא סטרואידית, NSAID) מסדרת oxicam עם משככי כאבים, נוגדי-דלקות ומורידת חום. 

נרשם עליה פטנט בשנת 1977 והיא אושרה לשימוש רפואי בשנת 1997<ref name="Fis2006"></ref>.

== שימושים רפואיים ==
לורנוקסיקאם משמשת לטיפול בכאבים מסוגים שונים, בעיקר כתוצאה ממחלות דלקתיות במפרקים, דלקת מפרקים ניוונית, ניתוחים, סיאטיקה ואחרות.<ref name="AC"></ref>

== תופעות לוואי ==
ללורנוקסיקאם תופעות לוואי הדומות לתרופות NSAID אחרות, לרוב קלות כמו הפרעות במערכת העיכול (בחילות ושלשולים) וכאבי ראש. תופעות לוואי קשות אך נדירות כוללות דימום, כווצים לא רצוניים בסימפונות ותסמונת סטיבנס–ג'ונסון הנדירה ביותר.

== ראו גם ==
* פירוקסיקאם

==קישורים חיצוניים==

== הערות שוליים ==

קטגוריה:תרכובות
קטגוריה:משככי כאבים
קטגוריה:מדכאי דלקת שאינם סטרואידים
Bibliotheca Teubneriana

האתנולוגיה "Florilegium" של [[סטובאוס, בעריכת אוגוסט מיינקה . 1855]]
ביבליותקה טויבנריאנה (Bibliotheca Teubneriana; שם מלא בלטינית: Bibliotheca scriptorum Graecorum et Romanorum Teubneriana – "ספריית הסופרים היווניים והלטיניים של טויבנר") היא סדרה של מהדורות מדעיות של ספרי העת העתיקה שנוסדה בשנת 1849.

== היסטוריה ==
במאה ה-19 היה פער גדול בין איכותן של המהדורות המדעיות היקרות של סופרים קדומים, שרק ספריות וחוקרים עשירים היו יכולים לרכוש, לבין המהדורות הפשוטות לשימוש תלמידי בתי הספר והתלמידים, שהיו לעיתים קרובות גרועות ולא מדויקות. בתי הספר התיכוניים והאוניברסיטאות, שהקדישו ללימודי טקסטים קלאסיים זמן רב, נאלצו להסתפק במהדורות הבלתי מדויקות. המוציא לאור טאוכניץ ניסה לגשר על הפער הזה במהדורות הזולות שלו. אחריו הגיע בנדיקטוס גוטהלף טיובנר , שהחל את דרכו כעובד בהוצאת טאוכניץ, והקים את בית ההוצאה הפרטי שלו, הוצאת ב. ג. טויבנר (B. G. Teubner Verlag), בלייפציג בשנת 1811. בשנת 1849 הוציא בית הדפוס את מהדורת הטקסטים הקלאסיים של טויבנר, "ביבליותקה טויבנריאנה".

טויבנר הצליח להוציא במשך מספר שנים מהדורות אמינות של כתבים חשובים מן העת העתיקה. תחתיו ותחת ממשיכיו, הפכה "ביבליותקה טויבנריאנה" למוסד מוכר ברמה הבינלאומית. במסגרת הסדרה הופיעו מצד אחד מהדורות מדעיות יוקרתיות של ספרות קלאסית בעריכת פילולוגים נחשבים, ומצד שני מהדורות לא יקרות לשימוש של תלמידים ותלמידים, שכוללות את אותו טקסט, ללא המעטפת האקדמית של הערות השוליים, חילופי הנוסח והקדמות.

לאחר מלחמת העולם השנייה התפצלה חברת ההוצאה לאור של טויבנר, כמו חברות רבות אחרות, לשתי חברות: אחת פעלה במזרח גרמניה והשנייה במערב גרמניה. שתי החברות המשיכו את המסורת הפילולוגית של חברת האם, כך שמאז ואילך, ועד לאיחודן מחדש של שתי החברות במהלך איחוד גרמניה ב-1989, היו שתי מהדורות של "ביבליותקה טויבנריאנה". עם אובדן החשיבות הרבה של השפות העתיקות בתוכנית הלימודים, ירד הצורך במהדורות עבור תלמידי בית הספר והתלמידים, כך שמרבית הטקסטים שמוציאה הסדרה היום הם מהדורות אקדמיות ביקורתיות. בשנת 1999 נמכרה הוצאת טויבנר לברטלסמן, והתעסקה בספרות הנדסית. לפיכך נמכרה הבעלות על תחומי העת העתיקה ומדעי הרוח להוצאת ק"ג זאור , שמפרסמת את "ביבליותקה טויבנריאנה" מאז. ולטר דה גרויטר שולטים בהוצאת זאור מאז אוגוסט 2006.

== קישורים חיצוניים ==

* [http://www.degruyter.com/view/serial/36366?rskey=inM54y&result=1&q=Bibliotheca%20Teubneriana Bibliotheca Teubneriana] באתר הוצאת ולטר דה גרויטר

קטגוריה:ספרות העולם הקלאסי
נובה (רשת רדיו)

רשת נובה (באנגלית: Nova) היא קבוצה של חמש תחנות רדיו אוסטרליות, שבבעלות נובה אנטרטיינמנט במלואן או בצורה חלקית.<ref name=":0"></ref> התחנה בפרת' היא מיזם משותף בין נובה אנטרטיינמנט לרשת הרדיו האוסטרלית.<ref name=":0" /> בשנת 2015 שודר במסגרתה משדר מיוחד בשם Nova's Red Room: Taylor Swift on Hamilton Island.<ref></ref>

לכל אחת מתחנות הרדיו יש תוכניות בוקר, תוכניות נסיעה ותוכניות לילה.<ref name=":0" /> כל התוכניות משודרות באופן עקבי במהלך היום והלילה.<ref name=":0" />

== תחנות ==
{| class="wikitable" style="width:500px;"
!
! תדירות
! מיתוג
! מקום
|-
| 2SYD
| 
| 
| סידני, ניו סאות' ויילס
|-
| 3MEL
| 
| נובה 100
| מלבורן, ויקטוריה
|-
| 4BNE
| 
| 
| בריזבן, קווינסלנד
|-
| 5ADL
| 
| נובה 91.9
| אדלייד, אוסטרליה הדרומית
|-
| 6PER
| 
| נובה 93.7
| פרת', אוסטרליה המערבית
|}

== תוכניות התחנות ==
ברשת הרדיו משדרים תוכניות שונות כדוגמת:
* קייט, טים & ג'ואל, ימי חול 15:00–18:00
* ויפה ופיצי, ימי חול 18:00–19:00
* סמולזיס סורג'רי, ימי חול 19:00–22:00
* לילות מאוחרים עם ניקולינה קובסקה (שני עד חמישי), לילות השבוע 22:00–01:00
* בן & ליאם, רחבי אוסטרליה, יום ראשון 06:00–09:00 בבוקר

== שדרנים מקומיים ==
נובה 96.9 – סידני:
* מאט ושרה, ימי חול 05:00–06:00
* ויפה ופיצי, ימי חול 06:00–09:00
* DC (דן קאסין), ימי חול 09:00–12:00
* סמולזי, ימי חול 12:00 – 15:00

נובה 100 – מלבורן:
* המופע המוקדם עם דינו, ג'ק & אש, ימי חול 05:00–06:00
* כריסי, סם & בראוני, ימי חול 06:00–09:00
* ג'יימי רו, ימי חול 09:00–13:00
* מל טראצ'ינה, ימי חול 13:00–15:00

נובה 106.9 – בריזבן:
* אש, קיפ, לוטסי & סוזי, ימי חול 06:00–09:00
* DC (דן קאסין), ימי חול 09:00–12:00
* סמולזי, ימי חול 12:00–15:00

נובה 91.9 – אדלייד:
* בן & ליאם, ימי חול 06:00–10:00
* ג'יימי רו, ימי חול 09:00–13:00
* מל טראצ'ינה, ימי חול 13:00–15:00

נובה 93.7 – פרת':
* ניית'ן, נט & שון, ימי חול 06:00–09:00
* רוס ולמן, ימי חול 09:00–13:00
* קייטי לאמב, ימי חול 13:00–15:00

== ביקורת ==
רשת נובה קיבלה ביקורת על השירים המשודרים בה לעיתים קרובות ועל השירים שנכללים ברשימת ההשמעה שלה. במאמר שפורסם אודות פרסי מוזיקת ה-ARIA לשנת 2020 אותו כתב אנדרו פ. סטריט מ-NME אוסטרליה, צוין כי ההשקה של נובה FM בשנת 2004 הייתה לאבן דרך בעולם המוזיקה במדינה.<ref></ref>

==קישורים חיצוניים==

== הערות שוליים ==

קטגוריה:תחנות מוזיקה
איריק אולנהג

איריק אולנהג (בשוודית: Erik Ullenhag; נולד ב-20 ביולי 1972 באופסלה) הוא פוליטיקאי ודיפלומט שוודי, איש המפלגה העממית הליברלית, אשר בין היתר כיהן כשגריר שוודיה בישראל.

== ביוגרפיה ==
אולנהג נולד ב-1972 באופסלה שבמרכז שוודיה. אביו היה חבר פרלמנט מטעם המפלגה הליברלית (בין השנים 1975–1985) וכן העורך הראשי של עיתון ליברלי שוודי נפוץ בשם ניה-אופסלה. אמו היא פרופסורית להיסטוריה כלכלית באוניברסיטת אופסלה. אולנהג התחנך בבית ספר דתי וסיים תואר במשפטים באוניברסיטת אופסלה. לאחר מכן התחיל לעבוד במשרד החוץ השוודי בסטוקהולם. בשנת 2002 נבחר לריקסדאג במסגרת המפלגה העממית הליברלית וכיהן כחבר פרלמנט עד בחירות 2006, ולאחר מכן משנת 2009 (לאחר שססיליה ויקסטרם, שהקדימה אותו ברשימה, נבחרה לפרלמנט האירופי).

ב-10 באוקטובר 2006, לאחר שערוריית הפריצה למחשבים (הריגול), התמנה למזכיר המפלגה הליברלית במקומו של יוהאן יאקובסון שנאלץ להתפטר לאחר חשיפת הפרשה. הוא נשאר בתפקיד מזכיר המפלגה עד לבחירות 2010, כשמונה לשר האינטגרציה (משרד ממשלתי שוודי הממונה על השתלבות ושמירת זכויות האדם של אזרחי שוודיה, בדגש על קהילות המיעוטים). באביב 2011 נבחר ליו"ר סניף המפלגה הליברלית במחוז סטוקהולם.

בשנת 2016 מונה לשגריר שוודיה בירדן, וכיהן בתפקיד עד 2020. בספטמבר 2020 מונה לשגריר שוודיה בישראל. ב-2024 סיים את כהונתו ומונה לקונסול הכללי של שוודיה בניו יורק.

== קישורים חיצוניים ==

* 

* 

== הערות שוליים ==

קטגוריה:שגרירי שוודיה בישראל
קטגוריה:שגרירים בירדן
קטגוריה:פוליטיקאים שוודים
קטגוריה:שרי ממשלת שוודיה
קטגוריה:שוודים שנולדו ב-1972
ריווק רובוטיקס

ריווק רובוטיקס בע"מ (באנגלית: ReWalk Robotics) היא חברת מכשור רפואי ישראלית, העוסקת בפיתוח וייצור של מערכות ביוניות, לסיוע בהליכה של מוגבלים בהליכה, המסייעות להם לעמוד זקוף, ללכת ולעלות במדרגות. המוצרים העיקריים של החברה נמכרים במותגים ReWalk ו-ReStore.

החברה נוסדה ביוני 2001 על ידי ד"ר עמית גופר, לאחר שהפך למשותק בעקבות תאונת דרכים. מרכז החברה שוכן ביקנעם עילית. מאז 2014 ניירות הערך של החברה נסחרים בנאסד"ק. ד"ר גופר היה מנכ"ל החברה עד 2012, משנה זו ועד 2015 היא נשיא ו-CTO של החברה ובנובמבר 2015 פרש ממנה. מנכ"ל החברה מאז פברואר 2012 הוא לארי ג'סינסקי.

מוצרי החברה:
* ReWalk: מערכת לסיוע בהליכה של משותקים בגפיים התחתונים, המסייעת להם לעמוד זקוף, ללכת ולעלות במדרגות. המוצר אושר לשימוש על ידי ה-FDA בשנת 2011. ביולי 2020 הוכנס המוצר לתוכנית ביטוח הבריאות הלאומית של ארצות הברית.
* ReStore: מערכת קלת משקל הנלבשת על הרגל ומסייעת לשיקום של מי שהליכתו מוגבלת מחמת שבץ מוחי. המערכת פותחה על-פי מחקרים שנערכו באוניברסיטת הרווארד. בשנת 2019 קיבל סימון CE ואושר לשימוש על ידי ה-FDA.

באוגוסט 2023 רכשה החברה את חברת AlterG, העוסקת אף היא בשיקום יכולת הליכה. תמורת הרכישה תשלם ריווק 19 מיליון דולר, בתוספת 65% מהצמיחה בפעילות בשנתיים שלאחר השלמת הרכישה.

==לקריאה נוספת==
* 

==קישורים חיצוניים==
* 
* 

==הערות שוליים==

קטגוריה:יצרני מכשור רפואי ישראלים
קטגוריה:יקנעם עילית: חברות
קטגוריה:חברות ישראליות הנסחרות בנאסד"ק
קטגוריה:חברות רובוטיקה
חיים בנון

חיים בנון (נולד ב-26 ביולי 1980) הוא כדורגלן עבר ישראלי ששיחק בעמדת הקשר.

==קריירה==
בנון התחיל את הקריירה שלו בקבוצת הנוער של הפועל חדרה ובגיל 19 הצטרף לקבוצה הבוגרת ששיחקה אז בליגה א'.

בקיץ , בנון חתם בהפועל נצרת עילית מהליגה הארצית. בעונתו הראשונה במועדון, היה שותף לעלייה של הקבוצה לליגה הלאומית והיה שותף גם לעלייה של הקבוצה לליגת העל בתום עונת 2003/2004, לראשונה בתולדותיה. ב-15 באפריל 2006, בנון הבקיע את שער הניצחון במשחק בו ניצחה נצרת עילית 1-2 את בני סכנין.

בקיץ , בנון חתם בבני סכנין. ב-18 באוגוסט 2007, בנון ערך את הופעת הבכורה שלו בקבוצה בניצחון 0-1 נגד מכבי חיפה. ב-6 ביולי 2008, בנון ערך את הופעת הבכורה שלו בזירה האירופית בניצחון 1-2 נגד רנובה במסגרת גביע האינטרטוטו. בשנת , פרש מכדורגל.

בשנת , הפך לשחקן כדורגל אולמות והצטרף לאס"א האקדמית נתניה.

בקיץ , חזר לשחקן כדורגל באופן פעיל כאשר הצטרף למ.ס. נתניה.

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חדרה: כדורגלנים
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני בני סכנין
קטגוריה:ישראלים שנולדו ב-1980
פורנון אניטה

פורנון סאן בניטו אניטה (בהולנדית: Vurnon San Benito Anita; נולד ב-4 באפריל 1989) הוא כדורגלן קוראסאואי-הולנדי, המשחק בעמדת הקשר האחורי באל-אורובה.

==קריירת מועדונים==
אניטה, התחיל את הקריירה שלו בקבוצת הכדורגל וילמסטאד המקומית. בגיל 8, היגר עם משפחתו להולנד והצטרף לקבוצת הילדים מארסן. בגיל 10, הצטרף לאקדמיה לכדורגל של אייאקס.

ב-19 במרץ 2006, אניטה ערך את הופעת הבכורה שלו בקבוצה הבוגרת בהפסד 3-2 לחרונינגן. בעונה שלאחר מכן הוסיף משחק נוסף לסך הכל של ארדיוויזי, והביא אותו לשתי הופעות. ב-14 בפברואר 2007, אניטה ערך את הופעת הבכורה שלו בזירה האירופית בהפסד 3-0 לורדר ברמן במסגרת גביע אופ"א. בעונת , אניטה הצליח להתברג בהרכב הפותח של אייאקס כמגן השמאלי של הקבוצה. בדצמבר פרנק דה בור מונה למאמנה של אייאקס, ואניטה עבר לשחק כקשר אחורי. באפריל , אניטה חתם על חוזה חדש במועדון עד לאפריל .

ב-16 באוגוסט 2012, אניטה חתם לחמש שנים בניוקאסל יונייטד תמורת 6.2 מיליון פאונד. ב-18 באוגוסט 2012, אניטה ערך את הופעת הבכורה שלו בקבוצה בהפסד 2-1 לטוטנהאם הוטספר. ב-8 בנובמבר, אניטה כבש את שער הבכורה שלו בקבוצה בתיקו 2-2 נגד קלאב ברוז'. ב-1 במרץ 2014, אניטה הבקיע את שער הבכורה שלו בפרמייר ליג בניצחון 1-4 נגד הול סיטי.

ב-6 ביולי 2017, אניטה חתם לשלוש שנים בלידס יונייטד מהפוטבול ליג צ'מפיונשיפ. ב-6 באוגוסט, אניטה ערך את הופעת הבכורה שלו בלידס בניצחון 2-3 נגד בולטון ונדררס. ב-31 באוגוסט 2018, הושאל לוילם II עד לסיום העונה, יממה לאחר מכן ערך את הופעת הבכורה שלו בקבוצה במשחק הליגה נגד פ.ס.וו. איינדהובן. ב-2 בספטמבר 2019, שוחרר מלידס.

בפברואר , אניטה חתם בצסק"א סופיה מליגת העל הבולגרית. בצסק"א, אניטה רשם שתי הופעות ולאחר מכן הליגה הופסקה בשל התפרצות מגפת הקורונה בבולגריה וביוני שוחרר מהמועדון.

ב-31 באוגוסט 2020, אניטה חתם בוואלבייק.

==קריירה בינלאומית==
בצעירותו, אניטה ייצג את הנבחרות הצעירות של הולנד. במאי , אניטה זומן לסגל הרחב של נבחרת הולנד לקראת מונדיאל 2010. ב-26 במאי 2010, אניטה ערך את הופעת הבכורה שלו בנבחרת בניצחון 1-2 נגד . אניטה, רשם עוד שתי הופעות בנבחרת במשחקים שנערכו לפני מונדיאל 2010, ולא נכלל בסגל הסופי.

מאחר שאניטה שיחק רק במשחקי ידידות, הוא היה יכול להתחרט ולייצג את קוראסאו. ב-25 במרץ 2021, אניטה ערך את הופעת הבכורה שלו בנבחרת בניצחון 0-5 נגד .

==תארים==
; אייאקס
*ליגת העל ההולנדית: , 
*הגביע ההולנדי: 
*מגן יוהאן קרויף: 

; ניוקאסל יונייטד
*פוטבול ליג צ'מפיונשיפ: 

==קישורים חיצוניים==

קטגוריה:כדורגלנים הולנדים
קטגוריה:כדורגלנים קוראסאואים
קטגוריה:מגני כדורגל הולנדים
קטגוריה:מגני כדורגל קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני אייאקס
קטגוריה:כדורגלני ניוקאסל יונייטד
קטגוריה:כדורגלני לידס יונייטד
קטגוריה:כדורגלני וילם II
קטגוריה:כדורגלני צסק"א סופיה
קטגוריה:כדורגלני ואלבייק
קטגוריה:כדורגלני נבחרת הולנד
קטגוריה:כדורגלני נבחרת קוראסאו
קטגוריה:כדורגלני גביע הזהב 2021
קטגוריה:ספורטאים זרים באנגליה
קטגוריה:ספורטאים זרים בבולגריה
קטגוריה:ספורטאים זרים בערב הסעודית
קטגוריה:ספורטאים הולנדים באנגליה
קטגוריה:קוראסאואים שנולדו ב-1989
קטגוריה:הולנדים שנולדו ב-1989
לאבו מות'יבה

לאבוגאנג מות'יבה (באנגלית: Lebogang Mothiba; נולד ב-28 בינואר 1996) הוא כדורגלן דרום אפריקאי, המשחק בעמדת החלוץ בשטרסבורג.

==קריירת מועדונים==
מות'יבה התחיל לשחק כדורגל בגיל 11 בקבוצת הכדורגל של ממלודי סאנדאונס, כעבור שנתיים הצטרף לקבוצת הנערים "קמפטון פארק" ובגיל 14 הצטרף למחלקת הנוער של ליל.

ביולי , מות'יבה חתם לשלוש שנים בקבוצה הבוגרת של ליל והצטרף מיידית לקבוצת המילואים. במהלך עונת , מות'יבה הושאל לואלנסיין מהליגה השנייה. בעונתו הראשונה במועדון, הבקיע שני שערים ב-9 הופעות ובסיום העונה סיכם לעונה נוספת במועדון. בעונתו השנייה במועדון כבש 8 שערים ב-20 הופעות בליגה ולקראת סיום חלון העברות של ינואר , ליל החליטה להחזירו לשורותיה על מנת שיעזור לה במאבקי התחתית. עד לסיום העונה, מות'יבה כבש 5 שערים ב-14 משחקים כולל צמד בניצחון 1–2 נגד דיז'ון במחזור האחרון, שהבטיח לליל עונה נוספת בליגה הראשונה.

על אף העובדה שהציג יכולת גבוהה בליל, המועדון ניסה למכור אותו, עקב חובות כלכליים בהן היה מצוי. ב-31 באוגוסט 2018, מות'יבה חתם בשטרסבורג ששילמה 4 מיליון אירו עבור מחצית מכרטיס השחקן שלו. ב-29 בפברואר 2020, נפצע בברכו ונעדר מהמגרשים לתקופה ממושכת.

ב-27 בינואר 2022 הושאל לטרואה עד לסיום העונה.

==קריירה בינלאומית==
מות'יבה השתתף עם נבחרת הדרום אפריקאית באולימפיאדת ריו דה ז'ניירו (2016). ב-21 במרץ 2018, מות'יבה ערך את הופעת הבכורה שלו בנבחרת דרום אפריקה, במשחק נגד במסגרת טורניר ידידות, בו גם כבש את שער הבכורה שלו בנבחרת. מות'יבה, אף כבש בשתי ההופעות הבאות שלו בנבחרת, ובכך הפך לכדורגלן הראשון בתולדות נבחרת דרום אפריקה, הכובש בשלושת משחקיו הראשונים בנבחרת.

==תארים==
; שטרסבורג
*גביע הליגה הצרפתית: 

==קישורים חיצוניים==

קטגוריה:כדורגלנים דרום אפריקאים
קטגוריה:חלוצי כדורגל דרום אפריקאים
קטגוריה:יוהנסבורג: כדורגלנים
קטגוריה:כדורגלני ליל
קטגוריה:כדורגלני ואלנסיין
קטגוריה:כדורגלני שטרסבורג
קטגוריה:כדורגלני טרואה
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2019
קטגוריה:דרום אפריקאים שנולדו ב-1996
קטגוריה:כדורגלנים דרום אפריקאים באולימפיאדת ריו דה ז'ניירו (2016)
נינה טפיו

נינה טפיו (בפינית: Nina Tapio; נולדה ב-24 בפברואר 1972) היא זמרת פינית.

==ביוגרפיה==
טפיו החלה את קריירת השירה שלה כילדה בת חמש, היא למדה בקונסרבטוריון. במהלך שנות התשעים הייתה חברה בצמד המוזיקלי "Taikapeili" ובמסגרת זו הוציאה שלושה אלבומים, כזמרת עצמאית היא עבדה ביחד עם המוזיקאי קארל ג'נקינס.

היא דיבבה את אריאל בדיבוב המחודש בשפה הפינית לסרט בת הים הקטנה, היא המשיכה לדבב את הדמות גם בשני סרטי ההמשך. היא גם דיבבה בין היתר בסרטים נסיך מצרים וגארפילד: הסרט.

מ-2005 ועד 2010 הייתה שופטת בתוכנית "Idols" הגרסה של פינלנד לתוכנית אמריקן איידול.

באירוויזיון 2006 הציגה את תוצאות הניקוד של פינלנד.

==קישורים חיצוניים==
* 

קטגוריה:זמרות פיניות
קטגוריה:מדבבות פיניות
קטגוריה:שופטות תוכניות מציאות
קטגוריה:פיניות שנולדו ב-1972
קריסה סלמינן

קריסה סלמינן (בפינית: Krisse Salminen; נולדה ב-27 בינואר 1977) היא קומיקאית ומנחת טלוויזיה פינית.

==ביוגרפיה==
סלמינן היא בתם של השחקנית קארינה טורונן ומנחה הטלוויזיה רייו סלמינן, ב-2001 התחילה את הקריירה שלה במופעי סטנד אפ.

באירוויזיון 2007 שימשה כמנחה אורחת.

היא דיבבה את דמותה של פייפר בדיבוב הפיני לסרט רובוטס, את שלגיה בסרט "שרק השלישי" ואת ברבי ב"צעצוע של סיפור 3", היא גם דיבבה בסרט "סודות הקיסר" (Keisarin salaisuus), הסרט הפיני הראשון שיצא בהנפשה ממוחשבת.

ב-2012 זכתה בגרסה הפינית של תוכנית המציאות "רוקדים עם כוכבים".

כשחקנית הופיעה במספר סרטים וסדרות טלוויזיה, היא זכתה מספר פעמים ב-"Telvis", פרס הטלוויזיה הפיני.

== חיים אישיים ==
היא נשואה למפיק ירקו לואומן.

==קישורים חיצוניים==

קטגוריה:קומיקאיות
קטגוריה:סטנדאפיסטים
קטגוריה:מדבבות פיניות
קטגוריה:מנחות טלוויזיה פיניות
קטגוריה:זוכי רוקדים עם כוכבים
קטגוריה:פיניות שנולדו ב-1976
חרוט פאראסייט

חרוט פאראסייט (באנגלית: Parasite Cone; מילולית "חרוט טפילי") הוא חרוט טפילי קטן, ברכס מאונטניר, באזור חוף בורכגרווינק, בארץ ויקטוריה שבאנטארקטיקה.

החרוט ממוקם 12 קילומטרים מהמדרונות הצפון-מערביים של הר אוברלורד.

== היסטוריה ==
=== מקור השם ===

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

== לקריאה נוספת ==

<div class="mw-content-ltr">• P.R. Kyle, [https://www.researchgate.net/profile/Philip-Kyle/publication/325126996_Melbourne_Volcanic_Province_Summary_In_Volcanism_of_the_Antarctic_Plate_and_Southern_Oceans_Ed_W_LeMasurier_J_Thomson_Antarctic_Research_Series_Vol_48_American_Geophysical_Union_48-52/links/5af993874585157136f409f4/Melbourne-Volcanic-Province-Summary-In-Volcanism-of-the-Antarctic-Plate-and-Southern-Oceans-Ed-W-LeMasurier-J-Thomson-Antarctic-Research-Series-Vol-48-American-Geophysical-Union-48-52.pdf Melbourne Volcanic Province], Antarctic Research Series, Volcanoes of the Antarctic Plate and Southern Oceans, Vol. 48</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:11348 חרוט פאראסייט] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21599 חרוט פאראסייט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114075 חרוט פאראסייט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10888&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חרוט פאראסייט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6622900.html חרוט פאראסייט] באתר mindat
* [https://www.viewweather.com/w113823-weather-forecast-for-parasite_cone-viewweather.com.html תחזית מזג אוויר עדכנית ארוכת טווח עבור חרוט פאראסייט]

== הערות שוליים ==

פאראסייט
פאראסייט
פאראסייט
ריצ'רד הדסון

ריצ'רד ליין הדסון (באנגלית: Richard Lane Hudson; נולד ב-4 בנובמבר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השמיני של מדינת קרוליינה הצפונית, מאז 2013. הוא חבר המפלגה הרפובליקנית, ובקונגרס ה-117 הוא מזכיר הוועידה הרפובליקנית בבית הנבחרים, התפקיד השלישי בהיררכיה של הסיעה.

== ביוגרפיה ==
הדסון נולד בפרנקלין שבקהיליית וירג'יניה, אך מאז ילדותו התגורר בשארלוט רבתי. ב-1990 סיים את לימודיו בבית הספר התיכון מאיירס פארק. לאחר מכן למד באוניברסיטת קרוליינה הצפונית בשארלוט ובשנת 1996 השלים לימודי תואר ראשון בהיסטוריה ובמדע המדינה. בשנותיו כסטודנט היה נשיא התאחדות הסטודנטים וארגון הרפובליקנים במכללה, והיה חבר במסדר האחווה של קפא אלפא.

במשך שנים ארוכות היה פעיל בפוליטיקה של ארצות הברית. בשנים 1999–2005 היה עוזר פרלמנטרי עבור חבר הקונגרס רובין הייז , ובתקופות שונות עבד בסגל של חברי בית הנבחרים מייק קונאוויי, וירג'יניה פוקס וג'ון קרטר. כמו כן שימש כמנהל תקשורת במפלגה הרפובליקנית של קרוליינה הצפונית באמצע שנות ה-90 של המאה ה-20. בבחירות 1996 עבד במסע הבחירות של ריצ'רד וינרוט, ראש עיריית שארלוט, לתפקיד מושל קרוליינה הצפונית. ב-2008 הוסיף לנהל את מטה הבחירות של פט מקרורי לתפקיד המושל. הדסון היה נשיא קבוצת השיווק "קבארוס", חברה לייעוץ עסקי ושיווק עבור עסקים קטנים ובינוניים שייסד ב-2011.

במהלך בחירות 2012 התמודד הדסון אל בית הנבחרים של ארצות הברית במחוז הקונגרס השמיני של קרוליינה הצפונית. ב-17 ביולי 2012 זכה במועמדות המפלגה הרפובליקנית אחרי שגרף כ-64% מהקולות בבחירות מקדימות שהתקיימו במפלגה. ביום הבחירות הכלליות ניצב בפני לארי קיסל, נציג המחוז המכהן מטעם המפלגה הדמוקרטית. בעקבות חלוקה מחודשת של מחוזות הקונגרס בקרוליינה הצפונית מכוח תוצאות מפקד האוכלוסין של ארצות הברית שהתקיים ב-2010, נעשה המחוז רפובליקני יותר מבחינה דמוגרפית, ומעוזי המחוז בשארלוט אבדו לטובת אזורים רפובליקניים ביותר בפרוורי העיר. בעצרת בחירות שערך במסגרת הפריימריז באפריל 2012, הדהד הדסון טענות כוזבות בדבר אזרחותו של נשיא ארצות הברית ברק אובמה, אך מאוחר יותר התנצל וקיבל את העובדה שאובמה נולד בארצות הברית. בבחירות הכלליות נבחר אל הקונגרס ה-113 של ארצות הברית עם 53.2% מקולות הבוחרים.

על פי העיתון "The Sandhills Sentinel", הדסון מחזיק בעמדות שמרניות בסוגיות בקרת נשק, מתנגד להפלות והיה "תומך מוביל ברפורמת מדיניות האופיואידים. הוא תומך בביטול חוק הגנת החולה וטיפול בר השגה. בשנת 2014 הציע הדסון לאסור על פקידי הסוכנות להגנת הסביבה לערוך נסיעות רשמיות דרך מטוסים. הדסון העניק את חסותו להצעת חוק ששמה פעמיה לשיפור האבטחה בנמלי התעופה בארצות הברית כתגובה לירי בנמל התעופה הבינלאומי לוס אנג'לס ב-2013. הצעת החוק הוצגה מחדש על ידי ג'ון קטקו ונחתמה כחוק במהלך הקונגרס ה-114 של ארצות הברית. בשנת 2017 הביע תמיכה בצו נשיאותי 13769.

ב-6 בינואר 2021 נמנה הדסון בין 147 חברי קונגרס רפובליקנים שהתנגדו לאישור ספירת קולות חבר האלקטורים בבחירות לנשיאות ארצות הברית 2020, גם לאחר ההסתערות על הקפיטול.

== קישורים חיצוניים ==

* 

* 

==הערות שוליים==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1971
שיר כהן (דוברת)

שיר כהן במהלך ביקורו של [[מזכיר האוצר של ארצות הברית סטיבן מנושין בישראל ב-2019]]
שיר כהן (נולדה ב-1992) היא סמנכ"לית ממשל ותקשורת של קבוצת מכבי שירותי בריאות. משנת 2018 עד שנת 2021 כיהנה כיועצת התקשורת לראש ממשלת ישראל, בנימין נתניהו.

==ביוגרפיה==
כהן נולדה וגדלה בראש העין. בשנת 2012 השתחררה משירותה הצבאי בדובר צה"ל, ענף תקשורת ישראלית. 

החלה את דרכה המקצועית בלשכת ראש הממשלה כיועצת לראש מערך ההסברה הלאומי, לירן דן. לאחר כשלוש שנים קודמה לתפקיד סגנית הדובר ובו כיהנה כשנתיים. במקביל לעיסוקה השלימה תואר ראשון במדעי המדינה ובתקשורת באוניברסיטה העברית בירושלים.

בראשית שנת 2018 החלה כהן לכהן כיועצת התקשורת הראשית לראש הממשלה בנימין נתניהו. היא האישה הראשונה שכיהנה בתפקיד זה, והייתה גם הצעירה ביותר בכניסתה לתפקיד. במסגרת תפקידה כהן ניהלה משברים תקשורתיים ואירועים לאומיים, וביניהם: חשיפת ארכיון הגרעין האיראני, מבצע שומר החומות, הסכמי אברהם, חנוכת שגרירות ארצות הברית בישראל, המשבר סביב "החוק הפולני", ומבצע מגן צפוני. בסקר השנתי לשנת 2020 שקיימה לשכת העיתונות הממשלתית, דורגה דוברות רה״מ עם ציונים נמוכים בקטגוריית אדיבות ושירותיות. למרות זאת, היו בין מקבלי תעודת הוקרה מיוחדת מלשכת העיתונות על "תרומה ייחודית ומקצועית במערכה ההסברתית בזמן משבר הקורונה". סיימה את תפקידה עם השבעת הממשלה ה-36 ביוני 2021.

באוקטובר 2021 מונתה לראש מערך התקשורת וקשרי החוץ של קבוצת מכבי שירותי בריאות ובמרץ 2022 מונתה לסמנכ"לית ממשל ותקשורת של מכבי שירותי בריאות.

בשנת 2019 נבחרה לרשימת פורבס 30Under30, ושנה לאחר מכן נבחרה ל-50 היהודים המשפיעים של הג'רוזלם פוסט.

==חיים אישיים==
כהן מתגוררת בתל אביב. נישאה ב-19 במרץ 2020 לניר. החתונה, התקיימה בחצר בית ראש הממשלה בעקבות חקיקת תקנות החירום הראשונות של מגפת הקורונה.

==קישורים חיצוניים==

* [https://forbes.co.il/lists/2019under30/שיר-כהן/ שיר כהן], באתר פורבס
* 

==הערות שוליים==

קטגוריה:דוברי ראש הממשלה
קטגוריה:דוברים ישראלים
קטגוריה:דוברות ישראליות
קטגוריה:חיילי דובר צה"ל
קטגוריה:חיילות דובר צה"ל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל מכבי שירותי בריאות
קטגוריה:פורבס 30Under30: ישראל
קטגוריה:ישראליות שנולדו ב-1992
קטגוריה:ישראלים שנולדו ב-1992
אליהו דב ליזרוביץ

הרב אליהו דב ליזרוביץ מקובנה (1854 – 1941, כ"ב בשבט ה'תש"א) היה אחד המשגיחים הראשונים, ואולי הראשון במסגרת תנועת המוסר הליטאית. תלמידו של רבי שמחה זיסל זיו (רש"ז) מקלם. אביו של הסופר והעיתונאי יצחק אליעזר ליזרוביץ.

== קורות חייו ==
אליהו דב ליזרוביץ נולד בינישוק בליטא. הוריו מתו בילדותו והוא התחנך בבית דודו. בגיל 12 הביא אותו דודו לעיר קלם לבית התלמוד לנערים שבפיקוחו של שמחה זיסל זיו, שם גדל והתחנך לצדו של נחום זאב זיו, בנו של הסבא מקלם, שהיה חברו.

לאחר שרש"ז העביר בשנת 1875 את בית תלמודו מקלם לעיירה גרובין (גרוביצה) בלטביה הוא הטיל על אליהו דוב תפקיד של השגחה וניהול חבורות במוסד זה והיה למשגיח מוסרי.

לאחר כמה שנים נשא לאישה את רחל לבית מילנר בטרקאי (טרוקי) שליד וילנה. רש"ז בא להשתתף בחתונתו בניגוד למנהגו, משום שלא היו לאליהו דב הורים.

מאוחר יותר מונה למשגיח בישיבת ישיבת אור החיים (סלובודקה) מיסודו של ר' צבי הירש לויטן. משפחתו עברה איתו מטרוקי והם התיישבו בקובנה, סמוך לגבול סלובודקה. אשתו פתחה שם חנות מכולת ואילו הוא התמסר כולו לתפקיד ההשגחה בישיבה.

לבני הזוג נולדו שבעה ילדים: יעקב, מיכאל, יצחק אליעזר, בילה טיבה (טובה), דבורה (דורה) ואסתר.

בתקופת מלחמת העולם הראשונה גלה עם תלמידיו לטרוקי ולוילנה. לאחר המלחמה התפזרה הישיבה והוא שב לגור עם משפחתו.

בשנת 1925, לאחר מות אשתו, עלה לארץ ישראל והתיישב בחברון, שם הצטרף לישיבת חברון כנסת ישראל שהוקמה בסלובודקה וראשיה העבירו חלק ניכר ממנה לארץ ישראל.

לאחר זמן מה עבר לגור בירושלים בקרבת חצר שטרויס ובילה שם בלימודי התורה והמוסר.

בשנת 1927 עבר לתל אביב בעקבות מות בנו הסופר והעיתונאי יצחק אליעזר ליזרוביץ, שהוא ואשתו נפטרו בפריז ובנם היחיד שמעון הובא על ידי משפחת אמו לתל אביב. אליהו דב דאג לחינוכו של נכדו. אליהו דב נקבר בהר הזיתים בירושלים. לאחר מותו נפל נכדו, סמל בהתקפת האצ"ל על יפו.

== הערות שוליים ==

קטגוריה:רבנים חרדים
קטגוריה:רבנים ליטאים
קטגוריה:משגיחים בישיבות מזרח אירופה
קטגוריה:אנשי העלייה הרביעית
קטגוריה:תנועת המוסר: אישים
קטגוריה:ארץ-ישראלים שנולדו ב-1854
קטגוריה:ארץ-ישראלים שנפטרו ב-1941
קטגוריה:רבני ישיבת חברון כנסת ישראל
Black and Tan

Black and Tan הוא קוקטייל בירה, המיוצר על ידי שכבת בירה חיוורת (בדרך כלל פייל אייל) ושכבת בירה כהה (בדרך כלל סטאוט).

== היסטוריה ==
מקור הקוקטייל ככל הנראה באנגליה, שם ערבבו בירות מאז המאה השבע עשרה.<ref name="Oliver2011"></ref> השימוש המוקדם ביותר במונח בהקשר למשקה הוא משנת 1881, על פי מילון אוקספורד האנגלי.<ref name="autogenerated1"> </ref> השימוש הבריטי המתועד הראשון במונח לתיאור משקה הוא משנת 1889.

הקוקטייל מבוסס על תערובת של אייל וסטואט.<ref></ref> ניתן לייחס את מסורת מיזוג הבירות ללונדון במהלך המאה ה-17, אז נצרכה תערובות בירה של "שלושה פתילים ו" חמישה פתילים. כל פתיל היה סוג בירה ששולב למשקה.<ref></ref> הערבוב נוצר כדי להימנע מתשלום מס גבוה על הבירה. שימוש בבירה חזקה בשיעור מס גבוה שעורבבה עם בירה בעלת מיסוי נמוך, התערובת יצרה רווח למבשלות. שימוש זה ידוע מ-1690.<ref></ref>

== הכנה ==
את Black and Tan מכינים על ידי מילוי הכוס עד האמצע בפייל אייל, והוספת סטואט למילוי. ניתן להניח כף הפוכה מעל הכוס כדי למנוע התזה וערבוב בין השכבות. ישנה כף יועדית שתוכננה עבור הקוקטייל. הכף מכופפת באמצע כדי להתאזן על קצה כוס הזכוכית למזיגה קלה. לחלופין, ניתן לשפוך תחילה את הסטואט כדי שהמשקאות יתערבבו ביסודיות.

ה"שכבה "של גינס על גבי האייל או הלאגר אפשרית בגלל הצפיפות הנמוכה יותר של הגינס. התרחיש ההפוך (שבו השכבה על העליונה כבדה יותר מהתחתית) תייצר חוסר יציבות בציפה וכתוצאה מכך שתי הבירות יתערבבו.

כמה מבשלות אמריקאיות מייצרות כיום Black and Tan מעורבב מראש, לדוגמה Black and Tan של יואנגלינג.

== מחלוקת על השם ==
באירלנד המשקה מכונה "חצי וחצי". ואכן, למשקה יש בעיה תדמיתיות באירלנד ובמקומות אחרים בגלל הקשר השם עם כוח המילואים האירי המלכותי, שכונה "Black and Tan". הכוח נשלח לאירלנד בתחילת שנות העשרים של המאה העשרים בתקופת מלחמת האזרחים באירלנד. כתוצאה מכך, השם נתפס באירלנד כלא מכובד.<ref></ref>

בארצות הברית במארס 2006 בן אנד ג'ריס יצרו גלידה בהשראת המשקה לכבוד יום פטריק הקדוש, השם פגע בלאומנים אירים, בן אנד ג'ריס התנצלו. דובר החברה אמר לסוכנות הידיעות רויטרס, "כל הקשר מצידנו ליחידת הצבא הבריטי הייתה לא מכוונת לחלוטין" <ref></ref> במארס 2012 שוב עלה שוב שמו של המשקה לחדשות כאשר תאגיד נייקי, כחלק ממערך העיצובים בנושא אירלנד, עיצבה נעליים בשם "Black and Tan "ויצרו בעיה דומה לאירוע של בן וג'ריס.<ref></ref>

==ראו גם==
* פצצת רכב אירית
* שנדי

== הערות שוליים ==

קטגוריה:קוקטיילים
קטגוריה:דפים עם תרגומים שלא נסקרו
קטגוריה:בירה
אנה מיול

אנה מיול (באיסלנדית: Anna Mjöll; נולדה ב-7 בינואר 1970) היא זמרת איסלנדית.

==ביוגרפיה==
מיול נולדה ברייקיאוויק, אמה זמרת ומנחת טלוויזיה ואביה מוזיקאי, בגיל שש החלה לנגן בגיטרה ולאחר מכן החלה לנגן גם בפסנתר ובצ'לו, בגיל שמונה עשרה החלה לעבוד כזמרת במסעדה. היא למדה בסורבון שבצרפת ולאחר מכן עברה תקופה ללוס אנג'לס.

היא ייצגה את איסלנד באירוויזיון 1996 עם השיר "Sjúbídú" והייתה במקום ה-13.

ב-2006 לקחה חלק בכתיבה ובביצוע של מספר שירים עבור הסרט "For Your Consideration". ב-2009 הוציאה את האלבום הראשון שלה "The Shadow Of Your Smile", ב-2010 יצא אלבומה השני "Christmas Jazzmaz". 

ב-2018 נישאה למוזיקאי ולמפיק פטריק לאונרד.

==קישורים חיצוניים==
* 

קטגוריה:זמרות איסלנדיות
קטגוריה:משתתפי אירוויזיון 1996
קטגוריה:נציגי איסלנד באירוויזיון
קטגוריה:ילידות 1970
קטגוריה:ילידי 1970
המכתב שהגיע בזמן

המכתב שהגיע בזמן הוא סרט טלוויזיה ישראלי משנת 1999, המבוסס על ספר מאת יהודית הנדל.

== עלילה ==
הסרט נפתח באיה ותאיה, שתי אחיות המתמודדות עם מותו של אביהן, מומחה לגאולוגיה, הן גם מתמודדות עם היחסים הטעונים עם מיכאלה, אשתו השנייה של אביהן. הן חושדות במניעיה הנסתרים של מיכאלה שכן במהלך ההלוויה היא לא הוזילה דמעה וכבר ביום הראשון של השבעה הבית נראה מסודר ומדוגם. בשבעה מדובר רבות מצד האורחים על נושאים בגאולוגיה אותם נהג אביהן לחקור, במהלך השבעה עולה הבזק תוך כדי שהן נזכרות על איך שאביהן הודיע לאימן שהוא כבר לא אוהב אותה יותר ושהוא עוזב אותה עבור המאהבת שלו, לאחר הפרידה נסעה אימן לטיול שבמהלכו החליטה לשים קץ לחייה כשנכנסה בעץ שהיה בצד הכביש. כשאביהן הודיע להן על נישואיו החדשים הבנות התקשו לקבל זאת.

רגשותיהן כלפי מיכאלה נהיים עוד יותר קשים כאשר לאחר השבעה היא מודיעה שהיא נוסעת לאירופה לבקר את אמה. מספר ימים לאחר שצוין חודש למותו של אביה, מקבלת איה מכתב ממיכאלה בו היא רשמה לה שהיא מקווה שמכתב זה הגיעה בזמן, לא מוקדם מדי ולא מאוחר מדי, שהיא תכננה הכול מדויק ובסדר ושהמפתח מתחת לשטיח, היא מספרת זאת לאחותה ומבלי שהן מבינות בדיוק למה כוונתה הן מגיעות לבית שלה ושל אביהן, שם הן מגלות שהיא מספרה כל אחד מהחפצים בבית וביניהם גם הפריטים באוסף המאובנים של אביהן, לפתע הן מגלות בבית מכתב נוסף ממיכאלה בו היא מצהירה שכל פרטי הבית מיועדים להן, כל החפצים בעלי המספרים הזוגיים מיועדים לאיה והאי-זוגיים לתאיה, הן חושבות בתחילה כי מיכאלה היגרה לחוץ לארץ והשאירה להן את החפצים אשר היא לא מעוניינת בהן, אך פתאום הן נכנסות לחדר השינה ומגלות כי מיכאלה התאבדה על ידי כדורים. אחרי כן הן מגלות דף נוסף בו כתבה כי את הדברים שרצתה להשאיר לאמה היא כבר העבירה לה אותם במהלך נסיעתה, ולשם כך נסעה, היא גם כתבה להן שהיא העבירה את הדירה על שמן עוד מלפני חודשיים.

==שחקנים==
{| class="wikitable"
|-
! שחקנ/ית !! דמות
|-
| איילת זורר || איה
|-
| שרית לארי || תאיה
|-
| רוזינה קמבוס || מיכאלה
|-
| עליזה רוזן || מיכל
|-
| רפי תבור || עמנואל
|-
| דורי בן זאב ||
|-
| אריאל פורמן || אליהו
|-
| אורנה רוטברג || עדנה
|-
| שרון צור || אלי
|-
| דבורה בורנשטיין ||
|-
| דוד רונא-טוטו ||
|}

== קישורים חיצוניים ==

קטגוריה:סרטי 1999
קטגוריה:סרטי טלוויזיה ישראליים
קטגוריה:סרטים ישראליים מבוססי ספרים
קטגוריה:סרטים על אחיות
קטגוריה:סרטים ישראליים משנת 1999
ארוקה 516

ארוקה 516 הוא גשר תלוי להולכי רגל בסמוך לעיירה ארוקה שבצפון פורטוגל. הגשר הוא באורך 516 מטרים, והוא נמצא בגובה של 175 מטרים מעל נהר פאיווה שאותו הוא חוצה. הגשר עשוי מתכת והוא גשר תלוי שנתמך על ידי שני עמודי בטון דמויי האות V הנמצאים בקצותיו. חציית הגשר נמשכת כעשר דקות.

בניית הגשר החלה במאי 2018 והסתיימה באפריל 2021. בבנייתו הושקעו כ-2.3 מיליון אירו. ב-29 באפריל 2021 נפתח הגשר להליכתם של תושבי ארוקה, וב-2 במאי הוא נפתח לציבור כולו כאטרקציה תיירותית.

הגשר היה הארוך ביותר בעולם בקטגוריה "גשר תלוי להולכי רגל" (גשר בגלונג פארבט שבנפאל ארוך יותר (567 מטר), אך הוא גשר תלוי פשוט). במאי 2022 נחנך בצ'כיה גשר סקיי ברידג' 721 הארוך משניהם.

==קישורים חיצוניים==

* 
* 
<div class="mw-content-ltr">
* Catarina Demony, [https://www.reuters.com/lifestyle/oddly-enough/high-anxiety-worlds-longest-pedestrian-suspension-bridge-opens-portugal-2021-04-29/ High anxiety: World's longest pedestrian suspension bridge opens in Portugal], Reuters, April 30, 2021
</div>

קטגוריה:גשרים מעוגני כבלים
קטגוריה:גשרים להולכי רגל
קטגוריה:פורטוגל: גשרים
מודיעין אקוסטי ימי

מודיעין אקוסטי ימי או אקינט (באנגלית: ACINT) הוא תחום באיסוף המודיעין שמקורותיו הם חתימות קול ותופעות אקוסטיות אחרות של כלי שיט שונים.

ניתן להפיק מודיעין אקוסטי גם מול מטוסים מנמיכי טוס ומסוקים, אז ייקרא התחום ACOUSTINT כשהקול נע בתווך התת-קרקעי או באטמוספירה. טווח הגילוי יהיה בין מספר מטרים לקילומטרים ספורים.

שני תחומי איסוף מודיעין אלו נכללים בדרך כלל תחת MASINT<ref></ref> (אמצעי מדידה וחתימה - Measurement and Signature Intelligence) שהוא אחת מצורות איסוף המודיעין השונות.

קול נע טוב יותר ולמרחק גדול יותר במים מאשר באוויר וטווח הגילוי של עצמים יכול להגיע למאות קילומטרים. מודיעין אקוסטי ימי מופק מחיישני קול תת-ימיים המאתרים צלילים שונים בתווך הימי באמצעות הידרופונים. ההידרופון ממיר את הצלילים לאות חשמלי המועבר לעיבוד ולמחקר. ציים שונים משתמשים בחיישני קול פסיביים בלוחמה נגד צוללות גם בתחום הטקטי וגם באסטרטגי. בתחום הטקטי, הידרופונים פסיביים על גבי כלי שיט או במצופים מוטלים מהאוויר נמצאים בשימוש נרחב בלוחמה זו. אמצעים אלו יכולים לאתר מטרות בטווח גדול יותר מאשר טווח הגילוי של סונאר אקטיבי וזאת ללא חשיפת מיקומם שלהם. עם זאת, סונאר אקטיבי יהיה מדויק יותר במיקום המטרות.

יכולות איסוף וניתוח חתימות קול של כלי שיט שונים הן מהותיות למשל להפעלת צוללות. ללא יכולת זו צוללת לא תוכל לזהות כלי שיט שבמרחבי הים.

ניתוח הקלטת הצלילים בפס רחב נוגע לרעש הכללי שנוצר על ידי כלי השיט, ואילו ניתוח הפס הצר מאפשר בחינת משרעת האנרגיה שהתקבלה בצורה מדויקת יותר עד לזיהוי חד-ערכי ברמת "טביעת האצבע" של המטרה.

ניתוח הפס הרחב שימושי לאיתור כל כלי שיט במרחק רב. ניתוח המודיעין מהפס הצר יאפשר זיהוי קטגורית כלי השיט, האם המדובר בספינה מסחרית או בכלי שיט צבאי. סוג כלי השיט יצמצם את הזיהוי לדגם מסוים, זיהוי לאום כלי השיט ואף הצבעה על כלי שיט מסוים בעל מתווה זיהוי ייחודי.

כדוגמה, ניתוח הפס הצר עשוי לזהות כמה מדחפים יש למטרה, מספר הלהבים במדחף של כל ציר והפרעות בולטות אחרות. המידע עשוי לכלול גם את פליטות הרעש הבסיסיות המבוססות על צריכת החשמל של כלי השיט וכן הילוכי המנוע והעברת הכוח למדחפים ואף את מספר השיניים בגלגלי השיניים המעבירים את הכוח למדחף.

כנגד כלי שיט גרעיני, ניתן לאתר תדירות הפעלת המשאבות של המטרה. מומחה המודיעין יזהה את כלי השיט על פי יחס ההילוכים של הכוח המניע את כלי השיט מהמנוע ועד למדחף. גם תקלות בייצור המדחפים קטנות ככל שיהיו, יוכלו לשמש בזיהויו הייחודי והבדלתו מכלי שיט אחרים מאותה משפחה.

== הערות שוליים ==

קטגוריה:לוחמת צוללות
קטגוריה:מודיעין צבאי
קבוצת ביבר הול

קבוצת ביבר הול (באנגלית: Beaver Hall Group) היא קבוצה של ציירים קנדים ממונטריאול, שנפגשו בשנות העשרים של המאה העשרים בזמן שלמדו אמנות בבית ספר שהופעל על ידי התאחדות האמנות במונטריאול. הקבוצה בולטת במספר שווה של אמנים נשים וגברים, כמוכן באימוץ המודרניזם. הם ציירו מגוון נושאים, כולל דיוקנאות, נופים, סצנות אורבניות וטבע דומם, בשילוב של סגנונות מודרניסטיים ומסורתיים.

== חברים ==
עשר האומניות הידועות מקבוצת ביבר הול היו:
נורה קולייר, אמילי קונאן, פרודנס היוארד, מייבל לוקרבי, מייבל מאי, קתלין מוריס, ליליאס טורנס ניוטון, שרה רוברטסון, אן סאבאג', אתל סאת'.

כל עשרת משתתפי הקבוצה למדו אצל ויליאם ברימנר (1855–1925), אמן קנדי בולט שעודד אותם לחקור גישות מודרניות חדשות לציור. בעידן בו נשים אמניות נתפסו יותר כתחביבות ונותרו מחוץ לזרם המרכזי של האמנות המקצועית, קבוצת ביבר הול הייתה ארגון האמנים הקנדי הראשון בו נשים מילאו תפקיד מרכזי.

== היסטוריה ==
מייבל מאי, נשים מכינות פגזים
הקבוצה הוקמה רשמית במאי 1920, ונחנכה באמצעות מאמציהם של רנדולף סטנלי יוטון, אדווין הולגייט, מייבל מאי וליליאס טורנס ניוטון. שמה של הקבוצה נובע מ Beaver Hall Hill, מיקום של הסטודיו במרכז העיר מונטריאול בו חבריו חלקו שטח עבודה. בין החברים המייסדים היו אחד עשר גברים ושמונה נשים. נשיא הקבוצה, אלכסנדר יאנג ג'קסון.

התערוכה הראשונה של ביבר הול התקיימה ב־17 בינואר 1921. בנאום הפתיחה שלו הדגיש ג'קסון את זכותו של האמן לצייר את מה שהוא מרגיש "תוך התעלמות מוחלטת ממה שנחשב עד כה הנדרש לקבלת עבודה באמנות המוכרת...הביטוי האישי הוא הדאגה העיקרית שלנו ". הוא זיהה את מטרותיה כאלה כמו של קבוצת השבעה. במהלך השנים ג'קסון שמר על הקשר בין טורונטו ומונטריאול, ותמך והמריץ את אמני מונטריאול באמצעות ביקורים ותכתובות קבועות. הוא הודיע להם על האירועים בטורונטו ודאג שהעבודות שלהם ייכללו בתערוכות קבוצת השבעה. גם העיתון "מונטריאול גאזט" וגם "לה פרס" סיפקו פרסום לקבוצה.

האגודה שרדה רק שנתיים, ובמהלכה הם קיימו רק ארבע תערוכות עם אמנים רבים ושונים שהציגו ביניהם. בשנת 1924 ויתרה קבוצת ביבר הול על הסטודיו המושכר, אך שמרה על אולפני העבודה בבית. רבות מהנשים מקבוצת ביבר הול הציגו יחד עם קבוצת שבעה הגברים הבינלאומית. כשקבוצת השבעה התפרקה רשמית בשנת 1932, נשות קבוצת ביבר הול סייעו בהקמת קבוצת הציירים הקנדית בשנת 1933 כדי לספק הזדמנויות לתערוכה.
ליליאס טוראנס ניוטון, נער
את ההבנה הנוכחית של קבוצת ביבר הול כקבוצה של ציירות נשים במונטריאול ניתן לייחס לתערוכה הנודדת משנת 1966 "קבוצת ביבר הול". עד לאותה תקופה, לעשר הנשים שהמשיכו את הקשר הבלתי פורמלי שלהן אחרי פירוק קבוצת הביבר הול הרשמית לא היה שם לאגודה שלהן. מטרתה של התערוכה הייתה לחשוף את כישרון האמניות של קוויבק למערב קנדה. אן סאבאג' ואלכסנדר ג'קסון סיפרו לה על קבוצת ביבר הול המקורית ושמה של הקבוצה התבלבל עם שם הרחוב, וכך קיבלה התערוכה את שמה.

אוצרים גילו מימד חדש של המודרניזם הקנדי בקבוצת ביבר הול. בניגוד לאייקונים המודרניסטים המוכרים של קבוצת השבעה שבטורונטו, ציירי ביבר הול עסקו בנושאים אורבניים מובהקים: תעשייה, אופנה וחיי עיר. בפתיחת התערוכה "המודרניזם של שנות העשרים במונטריאול – קבוצת ביבר הול" במוזיאון לאמנויות יפות במונטריאול, אמר האוצר בריאן פוס, "עד כמה שקבוצת השבעה הייתה מרתקת וחשובה, זו לא הייתה המילה היחידה במודרניזם הקנדי. אני מקווה שמבקרים יכירו את התסיסה יוצאת הדופן, הגיוון והאיכות העצומה של האמנות... של אמני מונטריאול לאמנות המודרניסטית במדינה זו."

== קישורים חיצוניים ==

== הערות שוליים ==

קטגוריה:קנדה: אמנות
+
קטגוריה:קבוצות אמנים
ליאופולד שפר

גוטלוב ליאופולד עמנואל שפר (בגרמנית: Gottlob Leopold Immanuel Schefer; 30 ביולי 1784 – 13 בפברואר 1862) היה משורר, סופר ומלחין גרמני.

== ביוגרפיה ==
שפר נולד בעיר באד מוסקאו שבגרמניה. הוא היה בן יחיד להוריו. אביו היה רופא. שפר אהב את אמו אהבה עזה, ואף כתב בנובלה Der Sklavenhändler (סוחר העבדים) כי "רק דבר אחד על פני הארץ הוא יפה וטוב יותר מאשה - זו האם".

בתקופת התיכון למד בעיר באוצן, ואז גם החל לכתוב יומנים, שירים ויצירות מוזיקה, בעידוד מורו יוהאן סמואל פטרי, שהיה מלחין, מנצח וסופר.

לאחר סיום לימודיו, שב למוסקאו, לסייע לאמו שהתאלמנה.

האציל הרמן פון פיקלר-מוסקאו, שהעריך את יצירתו של שפר, סייע לו ללמוד באנגליה. שפר המשיך ללמוד גם בווינה, עם המלחין אנטוניו סליירי, וכן באיטליה, יוון, מצרים וטורקיה.

שפר חזר אל מוסקאו, שם נישא, הפך לאב לבן וארבע בנות, והמשיך ליצור עד מותו.

== יצירותיו ==
שפר כתב מספר רב של רומנים, נובלות וסיפורים.

בין יצירותיו:
* Gedichte, 1811 ("שירים")
* Leopold Schefer's Gesänge zu dem Pianoforte, 1813 ("שיריו של ליאופולד לפסנתר")
* Palmerio, 1823
* Die Deportirten, 1824 ("המגורשים")
* Novellen, 5 vols., 1825 (נובלות קצרות)
* Die Osternacht, 1826 ("ערב הפסחא")
* Der Waldbrand, 1827 ("שריפת היער")
* Kleine lyrische Werke, 1828 ("עבודות ליריקה קטנות")
* Kleine Romane, 6 vols., 1836 ("רומנים קטנים")
* Das große deutsche Musikfest, 1837 ("פסטיבל המוזיקה הגרמני הגדול")
* Doppelsonate A-Dur zu 4 Händen, 1838 (יצירה לפסנתר)
* Doppelkanon zu 4 Chören, 1838 (יצירה למקהלות)
* Der Gekreuzigte oder Nichts Altes unter der Sonne, 1839 ("הצלוב, או: אין חדש תחת השמש")
* Viel Sinne, viel Köpfe, 1840 ("הרבה משמעויות, הרבה מוחות")
* Sechs Volkslieder zum Pianoforte, 1841 (יצירה לפסנתר)
* Graf Promnitz. Der letzte des Hauses, 1842 ("גרף פרומניץ, האחרון בבית")
* Vigilien, Gedichte, 1843 (שירים)
* Ausgewählte Werke, 12 vols., 1845/46 ("עבודות נבחרות")
* Achtzehn Töchter. Eine Frauen-Novelle, 1847 ("18 בנות")
* Hausreden, 1855 ("נאומים ביתיים")
* Der Hirtenknabe Nikolas, oder der Kinderkreuzzug im Jahre 1212; 1857 ("נער הרועים ניקולאס")

==קישורים חיצוניים==

* [https://benyehuda.org/author/695 ליאופולד שפר] ב[https://benyehuda.org/ פרויקט בן יהודה]
* [https://gedichte.xbib.de/gedicht_Schefer.htm מבחר משיריו של ליאופולד שפר] 
* 

== הערות שוליים ==

קטגוריה:משוררים גרמנים
קטגוריה:סופרים גרמנים
קטגוריה:מלחינים גרמנים במאה ה-19
קטגוריה:גרמנים שנולדו ב-1784
קטגוריה:גרמנים שנפטרו ב-1862
SAST

SAST (ראשי תיבות של: Static Application Security Testing) הוא כינוי לבדיקה סטטית של אבטחת יישומים. בדיקה זו משמשת לאבטחת תוכנה על ידי בדיקת קוד המקור של התוכנה לזיהוי חולשות ופגיעויות. אף שתהליך ניתוח הסטטי של קוד מקור קיים כמעט מאז שהומצאו המחשבים, אך הטכניקה התפשטה לניתוח היבטי אבטחה בסוף שנות ה-90 ובדיון הציבורי הראשון בהזרקת SQL בשנת 1998, כאשר יישומי אינטרנט שילבו טכנולוגיות חדשות כמו JavaScript ו-Adobe Flash Player.
SAST IS STRAY KIDS AND STAY TANKED!
בניגוד לכלי בדיקת אבטחת יישומים דינמיים (DAST) לבדיקות קופסה שחורה של פונקציונליות היישום, כלי SAST מתמקדים בתוכן הקוד של היישום, בדיקת קופסה לבנה. כלי SAST סורק את קוד המקור של היישום ומרכיביו כדי לזהות פגיעות אבטחה אפשריות בתוכנה ובארכיטקטורה שלהם. כלי ניתוח סטטי יכולים לזהות כ-50% מהפגיעות האבטחיות הקיימות.

במחזור החיים של פיתוח מוצר תוכנה מבוצעת SAST מוקדם בתהליך הפיתוח וברמת הקוד, וגם כאשר כל חלקי הקוד והרכיבים מורכבים בסביבת בדיקות עקבית. SAST משמש גם להבטחת איכות תוכנה. לעיתים, מקרים רבים של תוצאות "חיובי כוזב" (false-positive) מעכבים את אימוצה על ידי מפתחים.<ref name="ReferenceA"></ref>

כלי SAST משולבים בתהליך הפיתוח כדי לסייע לצוותי הפיתוח מכיוון שהם מתמקדים בעיקר בפיתוח ומסירת תוכנה המתייחסת למפרט המבוקש.<ref name="auto">
</ref> כלי SAST, כמו כלי אבטחה אחרים, מתמקדים בהפחתת הסיכון להשבתה של יישומים או שמידע פרטי המאוחסן ביישומים לא ייפגע.

לשנת 2018, מסד הנתונים של Privacy Rights Clearinghouse<ref></ref> הראה כי יותר מ-612 מיליוני רשומות נפגעו מפריצה.

== הערות שוליים ==

קטגוריה:תוכנות אבטחת מחשבים
קטגוריה:תוכנה
קטגוריה:אבטחת מידע
DAST

DAST (ראשי תיבות של: Dynamic Application Security Testing) הוא כלי לבדיקה דינמית של אבטחת יישומים. DAST הוא תוכנית המתקשרת עם אפליקציית רשת דרך ממשק האינטרנט (או רשת אחרת) במטרה לזהות פגיעויות אבטחה אפשריות ביישום הרשת וחולשות בארכיטקטורה. הוא מבצע בדיקות קופסה שחורה. בניגוד לכלי SAST, לכלי DAST אין גישה לקוד המקור ולכן הם מזהים נקודות תורפה על ידי ביצוע התקפות בפועל.

כלי DAST מאפשרים סריקות מתוחכמות, המאתרים נקודות תורפה עם אינטראקציות מינימליות של משתמשים לאחר שהוגדרו עם שם המארח, פרמטרים לסריקה ואישורי אימות. כלים אלה ינסו לאתר נקודות תורפה במחרוזות שאילתה, כותרים (Headers), פעלים (GET / POST / PUT) והזרקת DOM.

לקוחות נהנים מהנוחות של יישומים אלה, תוך שהם לוקחים סיכון שבשתיקה כי מידע פרטי המאוחסן ביישומי רשת ייפגע באמצעות התקפות האקרים ודליפות פנים. על פי Privacy Rights Clearinghouse, יותר מ-18 מיליון רשומות לקוחות נפגעו בשנת 2012 עקב בקרת אבטחה לא מספקת בנתונים ארגוניים וביישומי אינטרנט.

== סקירה כללית ==
כלי DAST מקלים על הבדיקה האוטומטית של אפליקציית רשת במטרה המוצהרת לגלות פגיעויות אבטחה ונדרשים לעמוד בדרישות הרגולציה השונות. סורקי יישומים יכולים לחפש מגוון רחב של נקודות תורפה, כגון אימות קלט / פלט: (למשל סקריפטים בין-אתריים והזרקת SQL), בעיות יישומים ספציפיות ושגיאות בתצורת שרת.

בדו"ח המוגן בזכויות יוצרים שפורסם במרץ 2012 על ידי ספק האבטחה Cenzic, נקודות התורפה הנפוצות ביותר ביישומים ביישומים שנבדקו לאחרונה כוללים:
{| class="wikitable" style="text-align: left;"
|37%
|Cross-site scripting
|-
|16%
|SQL injection
|-
|5%
|Path disclosure
|-
|5%
|Denial-of-service
|-
|4%
|Code execution
|-
|4%
|Memory corruption
|-
|4%
|Cross-site request forgery
|-
|3%
|Information disclosure
|-
|3%
|Arbitrary file
|-
|2%
|Local file inclusion
|-
|1%
|Remote file inclusion
|-
|1%
|Buffer overflow
|-
|15%
|אחר (PHP injection, JavaScript injection, וכיוב)
|}

== הערות שוליים ==

קטגוריה:תוכנות אבטחת מחשבים
סקיי (כפר)

סֵקֶיי (בהונגרית: Székely) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית סקיי קטנה משמעותית בעשרות השנים האחרונות, מ-1,043 תושבים בשנת 1990 עד 1,003 תושבים בשנת 2020.

==יהודי סקיי==
יהודים חיו בסקיי בתקופות זמן שונות. בשנת 1944 יהודי סקיי עם שאר יהודי הונגריה גורשו ונרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|25
|
|-
|1880
|53
|816
|-
|1910
|42
|
|-
|1920
|31
|
|-
|1930
|18
|
|-
|1941
|27
|1,280
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
רוברט דה פוי

רוברט דה פוי (בהולנדית: Robert Herman Alfred de Foy ;23}} במרץ 1893 – 15 באוגוסט 1960) היה שופט שלום, ראש שירות הביטחון הממלכתי הבלגי, מחסידי אומות העולם, שמנע את גירושם של כ-900 יהודים והציל את חייהם בתקופת השואה.

== קורות חיים ==
רוברט דה פוי היה בנם של ליאון דה פוי, עובד מדינה ואמו מתילדה מבית דה ווס. לרוברט היו שני אחים מרסל שהיה נשיא בית הדין לערעורים בבריסל ואחיו יוסף קצין בצבא הבלגי. בשנת 1919 אביו של רוברט ירש תואר אצולה ושינה את שם משפחתו מ"דפוי" ל"דה פוי".

בין השנים 1925–1929 שימש כמחליף הראשון של התובע הציבורי באנטוורפן.

לאחר מכן הוא הפך לסגן מנהל במחלקה לביטחון הפנים של בלגיה. מ־8 באוגוסט 1933, לאחר מותו הפתאומי של קודמו, הברון רנה בלטנס, הפך למנהל בפועל.

לאחר ששירת בצבא בלגיה במהלך מלחמת העולם הראשונה, החליט ללמוד משפטים וקיבל תואר דוקטור. הוא עבד כשופט בבית המשפט הצבאי בצבא הכיבוש הבלגי של חבל הרוהר.

=== בזמן מלחמת העולם השנייה ===
ב־30 בדצמבר 1934 מונה לראש שירות הביטחון האזרחי הבלגי, במשרד לביטחון המדינה.

כאשר גרמניה פלשה לבלגיה רוברט דה פוי היה ראש ביטחון המדינה ולכן הוסמך להכין רשימה של בלגים קומוניסטים. בלגיה הכינה את הרשימה הזו מפני שרצתה לעצור את אותם קומוניסטים ולהעביר אותם למקום בטוח לפני שגרמניה תפלוש לבלגיה.

בשנת 1941 רוברט דה פוי התחתן עם פרנסואז דו מונצ'ו דה ברגנדל, אחותו של סגן התובע בבריסל במהלך המלחמה. הוא התגרש ממנה לאחר שנתיים בשנת 1943.

במאי 1940 בלגיה ביצעה מעצרים של אותם קומוניסטים שהיו ברשימה של דה פוי, בזמן הזה הגרמנים כבר פלשו לבלגיה ובסוף מאי 1940 בלגיה נכנעה לגרמניה. עם שובם של העצורים בקיץ 1940 נעצר רוברט דה פוי ועוד רבים נוספים על ידי הגרמנים והועבר לגרמניה, הם נעצרו מפני שהיו אחראים למעצרים שבלגיה ביצעה. הוא נחקר במשך כמה שבועות ולאחר מכן שוחרר והוחלט על ידי הממשל הגרמני להחזירו לתפקידו. רוברט דה פוי היה מחויב לשתף את הרשימה שהכין עבור ממשלת בלגיה עם הגרמנים ואז לרכז את אותם הקומוניסטים, רוב הרשימה כללה יהודים פליטים מגרמניה ומפולין.

ב-1 באוקטובר 1943 רוברט דה פוי החליף את גסטון שוינד כמזכיר הכללי של משרד המשפטים.<ref name=":0"></ref>

==== פעילות בתקופת השואה להצלת יהודים ====
בשנת 1943 לאחר מות גסטון שוינד הפך דה פוי למזכיר הכללי של משרד המשפטים. מיד עם כניסתו לתפקיד התחיל לפעול ביחד עם לאון פלאטו לשחרור יהודים שהושמו במעצר בעיר מכלן שבבלגיה ובכך מנע את גירושם מבלגיה. הוא פעל בניגוד להנחיות של הגרמנים שהפרו את ההנחיות הבינלאומיות. ב-15 באוקטובר 1943 כתב מכתב מחאה למושל הצבאי הגרמני גנרל פון פלקנהאוזן ובכך מנע את שילוחם של כ-900 יהודים, על סמך שייכותם ללאום הבלגי, גילם (מתחת לגיל 65 או מתחת לגיל 18), מחלות קשות או נישואין לבן זוג מהגזע הארי.<ref name=":1"></ref>

=== לאחר המלחמה ===
לאחר המלחמה בשנת 1946 נישא שוב לאלמנה בשם מרגריט טאלון אך גם ממנה התגרש לאחר שנתיים. רוברט דה פוי היה ערירי.

באפריל 1947 רוברט דה פוי מונה להיות שופט בבית המשפט הלאומי בעיר טנג'יר שבמרוקו.

בשנת 1947 חזר לבלגיה כדי לעמוד בראש שירות הביטחון של המדינה. בתפקיד זה כיהן עד שנת 1958.<ref name=":2"></ref>

== הכרה והנצחה ==
ב-11 לדצמבר 1975 הכיר יד ושם ברוברט דה פוי כחסיד אומות העולם על עזרתו ליהודים בבלגיה הכבושה. הטקס התקיים בבריסל וכן ניטע עץ לכבודו בגן חסידי אומות העולם ביד ושם בירושלים.<ref name=":1" />

== הערות שוליים ==

קטגוריה:בלגים חסידי אומות העולם
קטגוריה:מצילים בשואה: בלגיה
קטגוריה:ילידי 1893
קטגוריה:נפטרים ב-1960
'Bout Love

(בעברית: התקף אהבה) הוא אלבום האולפן השביעי של הזמר-יוצר האמריקאי ביל וית'רס, אשר יצא לאור בשנת 1979 על ידי חברת התקליטים קולומביה רקורדס. זהו אלבום פאנק, רית'ם אנד בלוז ומוזיקת נשמה, המאפיין את סגנונו הייחודי של וית'רס. אף על פי שזכה לביקורות חיוביות בקרב מבקרי המוזיקה, הוא לא הניב אף להיט יוצא דופן כמו באלבומים המוקדמים יותר. מתוך האלבום יצאו שני סינגלים: "Don't It Make It Better" ו-"You Got The Stuff".

בשונה מאלבומים אחרים, באלבום זה וית'רס לא כתב את כל השירים לבדו; הוא שיתף פעולה עם הפסנתרן פול סמית' , שעמו כתב את כל השירים מלבד אחד: "Memories Are That Way", אותו כתב וית'רס לבדו. המילים באלבום מאופיינות בעדינות המוכרת של כתיבתו של וית'רס, הסינגל המוביל בו, "Don't It Make It Better" הוא מהיר וקולח, וסינגל ההמשך שלו, "You Got the Stuff" הוא שיר פאנק.

 הגיע לשיא המכירות שלו במקום ה-50 במצעד אלבומי ה-R&B/היפ-הופ<ref name=":0"></ref>, נמוך ביחס לאלבומים קודמים, ולמקום ה-134 בבילבורד 200<ref name=":0" />. מאוחר יותר, בשנת 2008, יצא האלבום במהדורה דיגיטלית וזכה להצלחה ניכרת<ref></ref>. "Don't It Make It Better" זכה לתוצאות הטובות ביותר במצעדי הסינגלים מבין כל שירי האלבום, והגיע למקום ה-30 במצעד שירי ה-R&B/היפ-הופ, אולם הסינגל השני, "You Got the Stuff" הגיע למקום 85 בלבד באותו מצעד<ref></ref>.

== קישורים חיצוניים ==

== הערות שוליים ==

קטגוריה:אלבומי ביל וית'רס
קטגוריה:אלבומי 1978
קטגוריה:אלבומים באנגלית